cyanic-selkie/wikianc huggingface dataset:
ปฏิบัติการเจนละ 2
ยุทธการเจนละ 2 (Operation Chenla II) เป็นปฏิบัติการทางทหารที่สำคัญในสมัยสาธารณรัฐเขมรระหว่างสงครามกลางเมืองกัมพูชาเริ่มต้นเมื่อ 20 สิงหาคม และสิ้นสุดเมื่อ 3 ธันวาคม พ.ศ. 2514
สรุป
ระหว่างที่พระนโรดม สีหนุปกครองกัมพูชา เวียดนามเหนือและเวียดกงได้เป็นพันธมิตรกัน และพยายามใช้เขตการปกครองของกัมพูชาเป็นฐานที่มั่นในการส่งกำลังบำรุงเพื่อยึดครองสาธารณรัฐเวียดนาม ใน พ.ศ. 2513 หลังจากการรัฐประหารโดยกลุ่มที่นิยมสหรัฐ นำโดยนายพลลน นล เวียดนามเหนือได้รุกเข้ามาทางภาคตะวันออกเฉียงเหนือของกัมพูชาจนใกล้พนมเปญ ในช่วงแรกกองทัพกัมพูชามีขนาดเล็กและไร้อาวุธ ไม่สามารถต้านทานและต่อต้านเวียดนามเหนือและเวียดกงได้ อย่างไรก็ตาม ในฤดูร้อน พ.ศ. 2514 กองทัพกัมพูชาเติบโตขึ้นโดยมีผู้ช่วยจากสหรัฐและเวียดนามใต้ ระหว่าง เดือนกันยายน พ.ศ. 2513 – มิถุนายน พ.ศ. 2514 กองทัพกัมพูชารบชนะกองพลที่ 9 ของเวียดกงบนเส้นทางหมายเลข 13 และบางส่วนของบริเวณแม่น้ำโขง
เจนละ 2
ในช่วงกลางปี พ.ศ.2514 ลน นลตัดสินใจใช้การรุกรานเพื่อผลักดันกองกำลังคอมมิวนิสต์ โดยใช้ข้อได้เปรียบจากการที่กองทัพกัมพูชารบชนะเป็นครั้งแรก มีเป้าหมายเพื่อเปิดเส้นทางหมายเลข 6 อีกครั้ง ในช่วงแรก กัมพูชาตั้งเป้าหมายไว้ว่าหน่วยของกองทัพต้องยึดบารายได้ในวันที่ 26 สิงหาคม และกำปงทมาร์ในวันที่ 1 กันยายน แต่กองทพสามารถคืบหน้าไปได้อย่างรวดเร็วตามเส้นทางหมายเลข 6 โดยสามารถไปถึงพนมสันตึก และยึดตังกระสังได้ในวันที่ 20 กันยายน  ต่อมาในวันที่ 5 ตุลาคม สามารถยึดพื้นที่บริเวณรอบๆพนมสันตึกได้ ยุทธการเจนละ 2 ช่วงแรกสิ้นสุดในวันที่ 25 ตุลาคม ซึ่งประสบความสำเร็จแต่ยังไม่ปลอดภัย
คืนวันที่ 26 ตุลาคม กองทัพเวียดกงและเวียดนามเหนือได้โจมตีทหารกัมพูชาตามเส้นทางหมายเลข 6 จากพื้นที่ปลูกยางในจัมการ์อันดง ในเวลาเดียวกัน กองพลที่ 14 ของกองทัพกัมพูชาถูกล้อมและถูกโดดเดี่ยว กองทัพกัมพูชาพยายามตีโต้กลับในวันที่ 27 ตุลาคม แต่ไม่สำเร็จ เส้นทางหมายเลข 6 ถูกฝ่ายคอมมิวนิสต์วางเพลิง กองทัพกัมพูชาสูญเสียที่มั่นในวันที่ 1 ธันวาคม จนต้องประกาศยุติยุทธการนี้ในวันที่ 3 ธันวาคม
ผลที่เกิดขึ้น
กองทัพของฝ่ายคอมมิวนิสต์เป็นฝ่ายชนะในที่สุด เวียดนามเหนือและเวียดกงสามารถคงอยู่ในกัมพูชาตะวันออกเฉียงเหนือต่อไปได้ และนำไปใช้โฆษณาชวนเชื่อ ความสูญเสียของกองทัพกัมพูชาในยุทธการเจนละ 2 เป็นความเสียหายที่หนักมาก และไม่สามารถฟื้นตัวได้
ยูฟ่าซูเปอร์คัพ 2023
ยูฟ่าซูเปอร์คัพ 2023 เป็นการแข่งขันฟุตบอลยูฟ่าซูเปอร์คัพ ครั้งที่ 48 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2022–23 แมนเชสเตอร์ซิตี จากอังกฤษ พบกับทีมชนะเลิศ ยูฟ่ายูโรปาลีก ฤดูกาล 2022–23 เซบิยา จากสเปน. การแข่งขันจัดขึ้นในวันที่ 16 สิงหาคม ค.ศ. 2023 ณ สนามกีฬาคาไรสคาคิส ในเมืองไพรีอัส ประเทศกรีซ.
รายละเอียด
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร.
กีฬาฟุตบอลในซีเกมส์ 2019 – ทีมชาย
การแข่งขัน ฟุตบอลชาย ในกีฬา ซีเกมส์ 2019 จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 10 ธันวาคม พ.ศ. 2562. แต่ละนัดจะลงเล่นที่ รีซัลเมโมเรียลสเตเดียม และ สนามกีฬาฟุตบอลบิญัน.
สนามแข่งขัน
แต่ละนัดจะลงเล่นในสองสนาม.
การจับสลาก
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา, ประเทศฟิลิปปินส์. 11 ทีมในประเภททีมชายได้ถูกจับสลากอยู่ในสองกลุ่มที่มีห้าและหกทีม. สี่โถได้ถูกใช้สำหรับการจับสลากกับทีมที่เป็นทีมวางตามประสิทธิภาพก่อนหน้าในซีเกมส์ 2017. แชมป์เก่า ไทย และ เจ้าภาพ ฟิลิปปินส์ ถูกจัดเป็นทีมวางอยู่ในโถ 1.
สหพันธ์ฟุตบอลเวียดนาม ได้ยื่นเรื่องร้องเรียนเกี่ยวกับการจัดทีมวางของ ทีมชาติเวียดนาม ในโถ 4 สำหรับทัวร์นาเมนต์ฟุตบอลประเภททีมชายได้ถามคำถามว่า ทีมชาติของพวกเขาจะสามารถเก็บ 10 แต้มในรอบแบ่งกลุ่มของ เกมเมื่อปี 2017 เป็นทีมวางที่ต่ำกว่านั้นซึ่งสองทีมที่มีสะสมคะแนนได้น้อยกว่าจึงจัดให้อยู่ในโถ 3 (เมียนมาร์กับ 9 คะแนนและสิงคโปร์กับ 6 คะแนน). Vietnam was later elevated to Pot 3 and Singapore relegated to Pot 4.
กลุ่ม เอ
-
กลุ่ม บี
-
ผู้ทำประตู
การแข่งขันมีการทำประตูทั้งหมด 111 ประตูใน 29 นัด โดยมีค่าเฉลี่ย 3.83 ประตูต่อนัด
หม่า เทียนอวี่
หม่า เทียนอวี่ (เกิด 12 กรกฎาคม 2529) หรือ เรย์ หม่า(Ray Ma) เป็นนักแสดงชาวจีน เป็นที่รู้จักจากซีรีส์จีนเรื่อง Ice Fantasy ทั้งภาค 1 และ 2 และ มหัศจรรย์กระบี่เจ้าพิภพ
เพลงประกอบละคร
Love is Cherry blossoms ost. Ice fantasy
สโมสรฟุตบอลบางพลับ
สโมสรฟุตบอลบางพลับ หรือ บางพลับ เอฟซี (Bang Phlap Football Club) สโมสรฟุตบอลไทยที่ตั้งอยู่ที่ ตำบลบางพลับ อำเภอปากเกร็ด จังหวัดนนทบุรี ก่อตั้งขึ้นเมื่อ พ.ศ. 2558 ในชื่อ สโมสรฟุตบอลนครนนท์ เอฟซี ต่อมาจึงได้เปลี่ยนมาเป็นบางพลับ เอฟซีตามที่ตั้งของสโมสรได้เข้าร่วมแข่งขัน ฟุตบอลชิงถ้วยพระราชทานประเภท ง. แต่ฟุตบอลถ้วย ง. ได้ถูกยุบรวมเข้ากับ ฟุตบอลถ้วย ข. และ ฟุตบอลถ้วย ค. พร้อมกับเปลี่ยนแปลงเป็น ไทยลีก อเมเจอร์ ทัวร์นาเมนต์ ทำให้ทางสโมสรได้เข้าร่วมลีกภูมิภาค ดิวิชั่น 3 โซนภาคกลาง กลุ่มที่ 12
การแพร่เชื้อ
คำนี้หมายถึงการแพร่เชื้อของจุลินทรีย์โดยตรงจากสิ่งมีชีวิตหนึ่งไปยังอีกสิ่งมีชีวิตด้วยวิธีการวิธีใดวิธีหนึ่งหรือมากกว่า:
พระเขมาเถรี
พระเขมาเถรี เป็นภิกษุณีผู้เป็นอัครสาวิกาเบื้องขวาของพระโคตมพุทธเจ้า
พระเขมาเถรีประสูติในราชตระกูลสาคลนคร เมืองมัทราษฎร์ เป็นอัครมเหสีของพระเจ้าพิมพิสารแห่งเมืองราชคฤห์ แคว้นมคธ ป็นสตรีที่มีรูปงามมากและหลงเมามัวในรูปสมบัติของตน พระเจ้าพิมพิสารทรงดำริว่าพระองค์เป็นอัครอุปัฏฐากของพระศาสดาแต่พระอัครมเหสียังไม่เคยเข้าเฝ้าพระศาสดาเลย จึงคิดอุบายให้มีผู้ขับร้องพรรณนาความงามของวัดเวฬุวัน ทำให้พระอัครมเหสีอยากไปเห็น เมื่อได้เข้าเฝ้า พระพุทธองค์ได้ทำให้พระนางเห็นภาพนิมิตซึ่งแสดงความไม่เที่ยงของสังขาร และยังได้ฟังพระธรรมเทศนาเรื่องราคะและการกำจัดราคะ ก็บรรลุพระอรหัตผลขณะประทับยืนอยู่ ณ ที่นั้น จากนั้นพระนางบวชเป็นภิกษุณี ณ ที่นั้น จากนั้นพระนางบวชเป็นภิกษุณี พระเขมาเถรี ได้รับยกย่องจากพระพุทธเจ้าว่าเป็นเอตทัคคะในทางมีปัญญามาก พระเขมาเถรีเป็นหนึ่งในอัครสาวิกา อีกองค์หนึ่งคือ พระอุบลวรรณาเถรี ขณะที่อัครสาวกเบื้องขวาฝ่ายชายคือ พระสารีบุตร
มองโกลอยด์
มองโกลอยด์ (Mongoloid) คือ คำจำกัดความของกลุ่มชาติพันธุ์พื้นเมืองในภูมิภาคเอเชียตะวันออก เอเชียกลาง เอเชียตะวันออกเฉียงใต้ เอเชียเหนือ เอเชียใต้ อาร์กติก ทวีปอเมริกา และหมู่เกาะแปซิฟิก และเป็นส่วนหนึ่งของ "Three Great Races"(3 เผ่าพันธุ์หลัก) ตามแนวคิดของ Georges Cuvier นักธรรมชาติวิทยาและนักสัตววิทยาชาวฝรั่งเศส ในช่วงคริสต์ศตวรรษที่ 18 ร่วมกับเผ่าพันธุ์คอเคซอยด์และนิกรอยด์ คำว่า มองโกลอยด์ เป็นการผสมคำระหว่างคำว่า มองโกล (Mongol) หมายถึงชาติพันธุ์มองโกลในเขตทุ่งหญ้าสเตปป์ของภูมิภาคเอเชียเหนือและประเทศมองโกเลียในปัจจุบัน กับ οειδές (-ออยเดส) หรือ είδες (-อิเดส) ในภาษากรีกโบราณ แปลว่า มีรูปแบบของ, มีลักษณะของ เมื่อรวมกันจึงมีความหมายถึง "เผ่าพันธุ์ที่มีลักษณะเหมือนชาวมองโกล"
ชาติพันธุ์ในกลุ่มมองโกลอยด์จะมีลักษณะของฟีโนไทป์บางประการที่แสดงออกร่วมกัน อาทิ Epicanthic folds (ชั้นหนังเปลือกตาบนที่พับปิดบริเวณมุมของหัวตา), มีลักษณะทางทันตกรรมแบบ sinodonty, รูปร่างลักษณะบางอย่างเหมือนเด็กแม้ในวัยผู้ใหญ่ (Neoteny), Oblique palpebral fissures (ช่องว่างระหว่างเปลือกตาบนและล่างที่มีลักษณะเฉียง), จุดมองโกเลียยังเป็นสิ่งที่ค่อนข้างพบมากในเด็กแรกเกิดจนถึง 4 ขวบ, เส้นผมสีดำและเหยียดตรง, ม่านตาสีน้ำตาลเข้ม, ดวงตารูปเมล็ดอัลมอนด์ และมิติของใบหน้าค่อนข้างแบนเมื่อเทียบกับคอเคซอยด์เป็นต้น
แนวคิดเกี่ยวกับเผ่าพันธุ์มองโกลอยด์ในอดีตถูกมองว่าใช้ลักษณะการจำแนกแบบอนุกรมวิธานหรือทำให้ชาติพันธุ์ในกลุ่มมองโกลอยด์กลายเป็นสิ่งมีชีวิตต่างสายวิวัฒนาการ การจำกัดความของคำว่า "มองโกลอยด์" จึงยังเป็นข้อถกเถียงและไม่นิยมใช้ในกลุ่มนักมานุษยวิทยาส่วนใหญ่ในปัจจุบัน
การศึกษาพันธุศาสตร์และมานุษยวิทยาที่หลากหลายได้ข้อสรุปว่ามีสามเผ่าพันธุ์ การศึกษาในปี 2019 โดยหยวนพบว่าคนมองโกลอยด์ (ชาวเอเชียตะวันออก) มีลักษณะทางพันธุกรรมที่เป็นเอกลักษณ์
การศึกษาทางพันธุกรรมของเฉิน (2020) พบหลักฐานเพิ่มเติมเกี่ยวกับต้นกำเนิดที่เป็นเอกลักษณ์ของเผ่าพันธุ์มองโกลอยด์ พวกเขาสรุปว่าหลักฐานทางพันธุกรรมใหม่ขัดแย้งกับ "ผู้อพยพชาวต่างชาติจากแอฟริกา" พวกเขาเชื่อว่าเผ่าพันธุ์มองโกลอยด์มีต้นกำเนิดในประเทศจีนตอนใต้
ลักษณะของชาวมองโกลอยด์ คือ มีผิวเหลืองหรือน้ำตาล ผมเหยียดตรง เส้นผมค่อนข้างหยาบ ขนตามตัวมีน้อย ศีรษะค่อนข้างกลมและแบน รูปหน้ากลม จมูกไม่กว้าง ไม่โด่ง โหนกแก้มนูนเห็นได้ชัดเจน เบ้าตาตื้น เปลือกตาอูม รูปตาเรียว นัยตาสีน้ำตาลหรือสีดำ ริมฝีปากบาง
นางโชว์
นางโชว์ เป็นละครโทรทัศน์แนวโรแมนติก-ดราม่า บทประพันธ์ของ บุตรรัตน์ บุตรพรหม บทโทรทัศน์โดย บุตรรัตน์ บุตรพรหม กำกับการแสดงโดย ชูศักดิ์ สุธีรธรรม ผลิตโดย บริษัท ฮูแอนด์ฮู จำกัด ออกอากาศทุกวันจันทร์–อังคาร เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรฤทธิ์ เฟื่องอารมย์, แอน ทองประสม, รอน บรรจงสร้าง, จินตหรา สุขพัฒน์, กรุณพล เทียนสุวรรณ, สุวัจนี ไชยมุสิก และนักแสดงชั้นนำอีกมากมาย เริ่มตอนแรกวันที่ 7 กรกฎาคม พ.ศ. 2546–26 สิงหาคม พ.ศ. 2546
ละครโทรทัศน์ปี พ.ศ. 2559
นางโชว์ เป็นละครโทรทัศน์แนวโรแมนติก-คอมเมดี-ดราม่า บทประพันธ์ของ มาดามเป็ด บทโทรทัศน์โดย รสอุบล-สุคนธรส กำกับการแสดงโดย ศุภกิจ ตังทัตสวัสดิ์ ผลิตโดย บริษัท มั่งมีศรีสุข โปรดักชั่น จำกัด ออกอากาศทุกวันจันทร์–อังคาร เวลา 20.20 - 21.45 น. ทาง สถานีโทรทัศน์ช่องพีพีทีวี นำแสดงโดย ภาณุพงศ์ วราเอกศิริ, สาวิกา ไชยเดช, ภุชิสสะ ศุภธนพัฒน์, คลาวเดีย จักรพันธุ์ และนักแสดงชั้นนำอีกมากมาย เริ่มตอนแรกวันที่ 11 เมษายน พ.ศ. 2559–17 พฤษภาคม พ.ศ. 2546
สุมาเจียว
สุมาเจียว หรือซือหม่าเจา (ค.ศ. 211 – 6 ก.ย. ค.ศ. 265) ชื่อรอง จื่อส้าง เป็นนายพลทหาร นักการเมือง และผู้สำเร็จราชการแทนพระองค์ของวุยก๊กในยุคสามก๊ก
ในปี 263 สุมาเจียวตัดสินใจบุกจ๊กก๊กที่อ่อนแอลง ทำให้พระเจ้าเล่าเสี้ยนยอมแพ้ หลังจากเสร็จศึก สุมาเจียวขึ้นเป็นจิ้นก๋งและรับสิ่งของพระราชทานเก้าระดับ (nine bestowments) ซึ่งเป็นสัญลักษณ์ของการจะแย่งชิงบัลลังก์ ถึงกระนั้นสุมาเจียวก็ไม่ได้ขึ้นเป็นจักรพรรดิ โดยขึ้นเป็นจิ้นอ๋องในปี 264 และเสียชีวิตในปี 265 บุตรชายของเขา สุมาเอี๋ยน ได้ทำการล้มราชวงศ์วุย สถาปนาราชวงศ์จิ้นและตั้งตัวเป็นจักรพรรดิในปี 266 และอวยยศย้อนหลังให้สุมาเจียว ผู้เป็นบิดา ขึ้นเป็นสมเด็จพระจักรพรรดิอุ๋นตี้ (Emperor Wen of Jin)
มีสำนวนจีนที่เกี่ยวข้องกับสุมาเจียวกล่าวว่า “ความคิดสุมาเจียว ชาวบ้านยังรู้เลย” (司馬昭之心, 路人皆知) ซึ่งแปลว่าความคิดที่ซ่อนไว้ของบางคน (ในกรณีนี้คือล้มล้างราชบัลลังก์) เป็นที่รู้กันดีจนเหมือนไม่ได้ซ่อนไว้ ประโยคนี้มาจากพระเจ้าโจมอ จักรพรรดิองค์ที่ 4 ของวุยก๊ก ผู้ที่พยายามนำอำนาจในราชสำนักกลับคืนมาแต่ไม่สำเร็จ
ชีวิตช่วงแรก
สุมาเจียวเกิดในปี 211 เป็นลูกชายคนที่สองของสุมาอี้และจางชุนหัว ในปลายปี 238 หลังจากสุมาอี้เอาชนะกองซุนเอี๋ยน สุมาเจียวได้รับยศ Marquess of Xincheng ประมาณปี 240 เขาได้รับยศ General of the Gentlemen of the Agriculture Colonies (典農中郎將) ประมาณปี 241 เขาถูกแต่งตั้งเป็น Cavalier Attendant-in-Ordinary (散騎常侍) ในเดือนมีนาคมปี 244 โจซองนำทัพบุกจ๊กก๊กและพ่ายแพ้ สุมาเจียวที่เข้าร่วมรบสามารถตีกลับกองทัพจ๊กก๊กที่บุกค่ายตอนกลางคืนได้ จึงถูกแต่งตั้งเป็น Consultant Gentleman และดำรงยศนี้อยู่ห้าปี (ซึ่งโจซองและพวกน่าจะเป็นคนแต่งตั้งยศให้ เพื่อที่สุมาเจียวจะได้ไม่มีความก้าวหน้าด้านการเมือง)
อุบัติการณ์สุสานโกเบงเหลง (Incident at Gaoping Tombs)
มีความไม่ชัดเจนว่าสุมาเจียวมีส่วนร่วมในการก่อรัฐประหารของสุมาอี้ในปี 249 หรือไม่ โดย Book of Jin กล่าวว่า สุมาเจียวไม่ทราบถึงแผนจนกระทั่งนาทีสุดท้าย ซึ่งนักประวัติศาสตร์หลายคนไม่เห็นด้วย และเชื่อว่าสุมาเจียวมีส่วนร่วมในการวางแผน ถีงกระนั้น สุมาอี้ทำการรัฐประหารสำเร็จและกลายเป็นผู้มีอำนาจสูงสุดในวุยก๊ก สุมาเจียวได้รับเพิ่ม 1,000 households ในปี 251 หลังจากสุมาอี้ปราบกบฏอองเหลง สุมาเจียวซึ่งเป็นผู้รองบัญชาการได้รับเพิ่ม 300 households และยศ Marquis สำหรับสุมาฮิว ลูกชายของสุมาเจียว หลังจากนั้น สุมาเจียวมีส่วนร่วมในการตีกลับทัพจ๊กก๊กที่นำโดยเกียงอุย
ศึก Dongxing
ในปี 253 สุมาเจียวนำทัพมาเผชิญหน้าง่อก๊ก ขุนพลของวุยก๊กซึ่งประมาทถูกทัพง่อที่นำโดยเตงฮองและลีกีตีแตกพ่าย ทำให้ทัพวุยต้องถอยร่นไป หลังจากความพ่ายแพ้ สุมาเจียวถามจอมพล Wang Yi เป็นการส่วนตัวว่า ใครเป็นผู้รับผิดชอบในความล้มเหลวของศึก Wang Yi ตอบว่า “ความรับผิดชอบอยู่กับผู้บัญชาการทหาร” สุมาเจียวโต้ว่า “อยากให้ข้ารับผิดชอบเหรอ?” และสั่งประหาร Wang Yi สุมาสูได้รับ memorial จากข้าราชการโดยต้องการให้ลดยศอองซอง บู๊ขิวเขียม โฮจุ๋น และคนอื่น ๆ ที่พ่ายแพ้จากการทำศึก อย่างไรก็ตาม สุมาสูกล่าวว่า “เป็นเพราะข้าไม่ฟังกงซิว [ จูกัดเอี๋ยน] เราจึงเผชิญกับชะตากรรมนี้ ข้าควรถูกตำหนิ นายพลจะเป็นฝ่ายผิดได้อย่างไร?” สุมาสูจึงเลื่อนยศให้นายพลที่เข้าร่วมศึก แต่ลดยศสุมาเจียว
รับช่วงต่อจากสุมาสู
ในปี 254 ขณะที่สุมาเจียวอยู่ในเมืองหลวง ที่ปรึกษาของพระเจ้าโจฮองแนะนำให้พระเจ้าโจฮองโจมตีสุมาเจียวและฆ่าเขาเพื่อยึดกำลังมาสู้กับสุมาสู พระเจ้าโจฮองไม่ได้ทรงทำตาม ต่อมาสุมาสูถึงแผนการนั้น พระเจ้าโจฮองจึงถูกถอดออกจากราชบัลลังก์และเชิญโจมอมาเป็นฮ่องเต้ หลังจากนั้นในปี 255 สุมาสูปราบกบฏบู๊ขิวเขียมและบุนขิม
อย่างไรก็ตาม สุมาสูมีอาการเจ็บป่วยที่ตาอย่างรุนแรงจากการปราบกบฏ และเสียชีวิตในอีกไม่ถึงเดือนถัดมา เมื่อวันที่ 23 มีนาคม ในขณะนั้น สุมาเจียวอยู่ในเมืองฮูโต๋กับสุมาสู พระเจ้าโจมอพยายามยึดอำนาจกลับคืนมา โดยมีพระบรมราชโองการให้สุมาเจียวอยู่ในฮูโต๋ต่อและให้ Fu Jia (傅嘏) ที่ปรึกษาของสุมาเจียว เดินทางกลับมาลกเอี๋ยงพร้อมกับทัพหลัก อย่างไรก็ตาม หลังจากฟังคำแนะนำของ Fu Jia (傅嘏) และจงโฮย สุมาเจียวขัดพระบรมราชโองการโดยเดินทางกลับมาลกเอี๋ยง และยังคงมีอำนาจเหมือนเดิม
การสิ้นพระชนม์ของพระเจ้าโจมอ และการควบคุมวุยก๊กอย่างเบ็ดเสร็จ
ในปี 260 สุมาเจียวสั่งให้ฮ่องเต้มอบสิ่งของพระราชทานเก้าระดับ ตำแหน่งนายกรัฐมนตรี และยศจิ้นก๋งให้แก่เขาอีกครั้ง และเขาก็ปฏิเสธอีกครั้ง ทำให้พระเจ้าโจมอพิโรธ พระเจ้าโจมอทรงนำทัพพร้อมกับบอก Wang Shen, Wang Jing และ Wang Ye ว่า พระองค์รู้ว่ามีโอกาสสำเร็จน้อยมาก แต่ก็จะจัดการสุมาเจียว พระเจ้าโจมอบุกไปยังบ้านสุมาเจียว สุมาเตี้ยม น้องชายของสุมาเจียว พยายามขัดขวาง แต่ก็ถอยทัพหลังคนของพระเจ้าโจมอตะโกนเสียงดัง กาอุ้นมาถึงและเข้าขัดขวาง พระเจ้าโจมอทรงต่อสู้ด้วยพระองค์เอง คนของกาอุ้นก็ไม่กล้าทำร้ายพระองค์และถอยทัพไปด้วย Cheng Ji (成濟) นายทหารของกาอุ้น ถามกาอุ้นว่าให้ทำอะไร กาอุ้นตอบว่า ทำอย่างไรก็ได้ให้อำนาจยังอยู่ในมือตระกูลสุมาโดยไม่ต้องสนใจผลที่ตามมา Cheng Ji (成濟) จึงฆ่าพระเจ้าโจมอด้วยหอก เหตุการณ์ครั้งนี้ทำให้สุมาเจียวเดือดร้อนเป็นอย่างยิ่ง
ภายหลังการสิ้นพระชนม์ของพระเจ้าโจมอ สาธารณชนต้องการให้ประหารกาอุ้น แต่สิ่งที่สุมาเจียวทำคือสั่งให้อัครมเหสีของพระเจ้าโจยอยลดยศโจมอย้อนหลังให้เป็นสามัญชนและสั่งให้ฝังศพในฐานะนั้น เขาสั่งประหาร Wang Jing และครอบครัว วันต่อมา หลังจากสุมาหูผู้เป็นลุงร้องขอ สุมาเจียวจึงบอกให้ให้อัครมเหสีของพระเจ้าโจยอยสั่งว่าโจมอถูกลดยศย้อนหลังไปเป็นดยุค แต่ฝังศพในฐานะ Imperial Prince สุมาเจียวเรียกตัวโจฮวนซึ่งเป็นหลานของโจโฉเข้ามารับตำแหน่งฮ่องเต้ ไม่กี่วันต่อมา สุมาเจียวสั่งประหาร Cheng Ji (成濟) และพี่ชาย/น้องชายด้วยเหตุผลกบฏโดยไว้ชีวิตกาอุ้น โจฮวนเข้ามาในลกเอี๋ยงเมื่อวันที่ 27 มิถุนายนและรับตำแหน่งฮ่องเต้ สองวันถัดมา สุมาเจียวสั่งให้พระเจ้าโจฮวนมอบสิ่งของพระราชทานเก้าระดับ ตำแหน่งนายกรัฐมนตรี และยศจิ้นก๋งให้แก่เขา ซึ่งเขาก็ปฏิเสธ และปฏิเสธอีกครั้งในเดือนตุลาคม
กบฏจงโฮย
หลังจากปราบจ๊กก๊ก เตงงายส่งจดหมายซึ่งแสดงความจองหองของเขาไปให้สุมาเจียว ทำให้สุมาเจียวเกิดความระแวง จงโฮย ผู้มีแผนที่จะก่อกบฏเอง ส่งจดหมายไปหาสุมาเจียว ทำให้สุมาเจียวสั่งให้จงโฮยจับกุมเตงงาย ในขณะเดียวกันสุมาเจียวก็ไม่ไว้ใจจงโฮย จึงนำทัพไปที่เตียงอัน จงโฮยได้จับเตงงายไว้ และนำทัพของเตงงายมารวมกับทัพตัวเอง และก่อกบฏในปี 264 โดยมีเกียงอุยเป็นที่ปรึกษา แต่จงโฮยและเตงงายก็ถูกทหารของตัวเองฆ่า สุมาเจียวนิรโทษกรรมให้ทุกคนในจ๊กก๊ก
เสียชีวิต
หลังจากปราบกบฏจงโฮยสำเร็จ สุมาเจียวขึ้นเป็นจิ้นอ๋องเมื่อวันที่ 2 พฤษภาคม 264 ซึ่งเป็นขั้นสุดท้ายก่อนที่จะแย่งชิงราชบัลลังก์ เขาเตรียมที่จะแก้ไขกฎหมายและระบบราชการให้อาณาจักรของเขาเป็นอย่างที่ต้องการ เช่น ระบบศักดินาห้าอันดับของราชวงศ์โจว (ซึ่งเลิกใช้ไปในสมัยราชวงศ์ฉิน) และเขายังต้องการที่จะอวยยศย้อนหลังให้สุมาอี้ผู้เป็นบิดาเป็น King Xuan of Jin และสุมาสูผู้เป็นพี่ชายเป็น King Jing of Jin สุมาเจียวสงบศึกกับง่อก๊กเพื่อที่จะได้ไม่มีปัญหาเมื่อเขาจะขึ้นเป็นจักรพรรดิ
ต่อมา สุมาเจียวต้องการจะแต่งตั้งทายาท เขาพิจารณาสุมาฮิว ลูกชายคนรองลงมาที่มีความสามารถ ที่ถูกสุมาสูผู้เป็นพี่ชายรับเป็นบุตรบุญธรรมเพราะสุมาสูไม่มีบุตรชาย เนื่องจากสุมาสูประสบความสำเร็จในการได้มาและรักษาอำนาจของตระกูลสุมา สุมาเจียวจึงอยากให้การสืบอำนาจกลับไปอยู่ที่ลูกชายของสุมาสู อย่างไรก็ตาม ที่ปรึกษาส่วนใหญ่แนะนำให้เป็นสุมาเอี๋ยน ลูกชายคนโต ท้ายที่สุดสุมาเจียวก็แต่งตั้งสุมาเอี๋ยนเป็นทายาท
เมื่อวันที่ 6 กันยายน 265 สุมาเจียวเสียชีวิตก่อนที่เขาจะได้เป็นจักรพรรดิ ถึงกระนั้น เขาก็ถูกฝังในฐานะจักรพรรดิเมื่อวันที่ 20 ตุลาคม 265 สี่เดือนถัดมา สุมาเอี๋ยน หลังจากรับตำแหน่งจิ้นอ๋องต่อจากสุมาเจียวผู้เป็นบิดา สั่งให้พระเจ้าโจฮวนสละราชบัลลังก์ อาจเป็นการสิ้นสุดของราชวงศ์วุย และสถาปนาราชวงศ์จิ้น สุมาเอี๋ยนอวยยศให้สุมาเจียวย้อนหลังขึ้นเป็นสมเด็จพระจักรพรรดิอุ๋นตี้ (Emperor Wen of Jin)
ครอบครัว
211264
สถานีรถไฟไมบาระ
สถานีรถไฟไมบาระ เป็นสถานีรถไฟในเมืองไมบาระ จังหวัดชิงะ ประเทศญี่ปุ่น สถานีดำเนินงานโดย JR ตะวันตก เป็นหลัก โดยมี JR ตอนกลาง ดำเนินงานร่วมในส่วนของรถไฟชิงกันเซ็ง
ยุทธการที่คูสค์
ยุทธการที่คูสค์ (Battle of Kursk) เกิดขึ้นเมื่อกำลังเยอรมนีและโซเวียตเผชิญหน้ากันในแนวรบด้านตะวันออกระหว่างสงครามโลกครั้งที่สอง บริเวณย่านชานนครคูสค์ (Kursk) ห่างจากกรุงมอสโกไปทางใต้ 450 กิโลเมตร ในสหภาพโซเวียต ช่วงเดือนกรกฎาคมและสิงหาคม ค.ศ. 1943 ยุทธการที่คูสค์เป็นทั้งชุดของการสงครามยานเกราะที่ใหญ่ที่สุด รวมถึงยุทธการที่โปรโฮรอฟกา และการสงครามทางอากาศวันเดียวราคาแพงที่สุดในประวัติศาสตร์ ยุทธการนี้นับเป็นการรุกทางยุทธศาสตร์ครั้งสุดท้ายของเยอรมนีที่สามารถดำเนินการได้ในทางตะวันออก ชัยชนะเด็ดขาดของโซเวียตที่เป็นผลให้กองทัพแดงมีการริเริ่มทางยุทธศาสตร์ในช่วงที่เหลือของสงคราม
ฝ่ายเยอรมนีหวังจะย่นแนวรบของตนโดยกำจัดส่วนที่ยื่นออกมาที่คูสค์ ซึ่งเป็นผลมาจากความพ่ายแพ้ในยุทธการที่สตาลินกราด คีมตามที่คิดไว้ล่วงหน้าเจาะผ่านปีกด้านเหนือและใต้เพื่อบรรลุการล้อมกำลังกองทัพแดงใหญ่ อย่างไรก็ดี ฝ่ายโซเวียตมีข่าวกรองเจตนาของกองทัพเยอรมัน ด้วยเหตุนี้ ประกอบกับความล่าช้าของเยอรมนีที่ต้องรออาวุธใหม่ ส่วนใหญ่คือ รถถังทีเกอร์และแพนเธอร์ ทำให้กองทัพแดงมีเวลาสร้างแนวป้องกันเป็นชุดและเก็บกำลังหนุนขนาดใหญ่เพื่อการตีโต้ตอบทางยุทธศาสตร์
เมื่อกองทัพเยอรมันหมดกำลังไปกับการป้องกัน ฝ่ายโซเวียตก็สนองด้วยการตีโต้ตอบ ซึ่งทำให้กองทัพแดงยึดโอเรลและเบลโกรอดคืนได้เมื่อวันที่ 5 สิงหาคม และฮาร์คอฟเมื่อวันที่ 23 สิงหาคม และผลักดันฝ่ายเยอรมันกลับไปข้ามแนวรบอันกว้างใหญ่
แม้กองทัพแดงจะเคยประสบความสำเร็จในฤดูหนาว แต่ชัยชนะครั้งนี้นับเป็นการรุกทางยุทธศาสตร์ในฤดูร้อนของโซเวียตที่ประสบความสำเร็จเป็นครั้งแรกในสงคราม ปฏบัติการยุทธศาสตร์อันเป็นต้นแบบนี้ได้บรรจุในหลักสูตรวิทยาลัยการทัพ ยุทธการคูสค์เป็นยุทธการครั้งแรกซึ่งการรุกบลิทซครีกประสบความล้มเหลวก่อนที่จะสามารถเจาะผ่านการป้องกันของข้าศึกและเข้าไปในความลึกเชิงยุทธศาสตร์ (strategic depth)
แม้ว่ากองทัพเยอรมันจะถูกผลักดันแต่จอมพลเอริค ฟอน มันสไตน์ตั้งใจจะตั้งรับโซเวียตในแนวรบตะวันออกให้ได้แต่ทว่ากลับไม่เป็นไปอย่างที่คิด เนื่องจากฮิตเลอร์ได้สั่งให้ถอนกำลังยานเกราะแพนเซอร์ไปยังอิตาลี เพราะได้ข่าวว่ากองทัพสัมพันธมิตรได้บุกยึดเกาะซิซิลีแล้ว อิตาลีภายใต้การนำของเบนิโต มุสโสลินีกำลังตกอยู่ในอันตราย ดังนั้นฮิตเลอร์ต้องช่วยเหลือด่วน. ฟอน มันสไตน์ได้พยายามคัดค้านแต่กลับไร้ผล เมื่อไร้ยานเกราะแพนเซอร์ กองทัพแดงกลับสามารถรุกได้อย่างรวดเร็วจนกองทัพเยอรมันต้องออกจากดินแดนรัสเซีย. ฟอน มันสไตน์ได้โทษฮิตเลอร์ว่าการวางแผนรบของฮิตเลอร์นั้นไร้สาระ
ชาญชัย ไพรัชกุล
นายชาญชัย ไพรัชกุล (5 เมษายน พ.ศ. 2472 - 6 มิถุนายน พ.ศ. 2565) อดีตสมาชิกสภาผู้แทนราษฎรจังหวัดเชียงใหม่ 1 สมัย และเป็นผู้ประดิษฐ์เรือหางยาว
ประวัติ
นายชาญชัย ไพรัชกุล เกิดเมื่อวันที่ 5 เมษายน พ.ศ. 2472 สำเร็จการศึกษาระดับมัธยมศึกษาปีที่ 5 จาก โรงเรียนเบญจมราชรังสฤษฎิ์
ด้านชีวิตครอบครัวสมรสกับ นางพักตร์พริ้ง ไพรัชกุล ธิดา 2 คน คือ
ชาญชัย ไพรัชกุล เป็นหนึ่งในผู้ออกแบบคิดค้นเครื่องเรือหางยาว จนได้รับรางวัลผลงานคืดค้นหรือสิ่งประดิษฐ์ที่เป็นประโยชน์แก่ประเทศชาติ ประจำปี 2527
ชาญชัย ไพรัชกุล ถึงแก่อนิจกรรม เมื่อวันที่ 6 มิถุนายน พ.ศ. 2565 สิริอายุรวม 93 ปี
งานการเมือง
นายชาญชัย เข้าสู่วงการการเมืองด้วยการเป็นสมาชิกสภาจังหวัดทั้งหมด 3 สมัย (พ.ศ. 2523, พ.ศ. 2526 และ พ.ศ. 2528) ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคสหประชาธิปไตย ซึ่งได้รับเลือกตั้งแค่ครั้งเดียว
ชาญชัย ไพรัชกุล เคยมีบทบาทในสภาผู้แทนราษฎร โดยเป็นผู้ตั้งกระทู้ถามนายกรัฐมนตรีเกี่ยวกับการรักษาพยาบาลในเรือนจำกลางเชียงใหม่ และได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529 และเป็นผู้ที่มีบทบาทในการตั้งกระทู้ถามในสภาผู้แทนราษฎรจำนวนถึง 4 เรื่อง
สมาชิกสภาผู้แทนราษฎร
นายชาญชัย ไพรัชกุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ส่วนโค้งเอออร์ตา
ส่วนโค้งเอออร์ติก (Aortic arch) เป็นส่วนหนึ่งของเอออร์ตา อยู่ระหว่างเอออร์ตาส่วนขึ้นและเอออร์ตาส่วนลง โดยส่วนโค้งเอออร์ติกจะทอดตัวย้อนกลับ และทอดตัวไปตามแนวด้านซ้ายของหลอดลม
โครงสร้าง
เอออร์ตามีจุดกำเนิดที่ระดับขอบด้านบนของข้อต่อกระดูกอกร่วมซี่โครง (Sternocostal articulation) ด้านขวาชิ้นที่สอง และทอดตัวขึ้นไปทางชิ้นที่หนึ่งด้านบน แล้วย้อนกลับ และวิ่งตรงไปทางซ้ายที่ด้านหน้าของหลอดลม จากนั้นทอดตัวไปทางด้านหลังตามแนวด้านซ้ายของหลอดลม และทอดตัวลงไปทางด้านซ้ายของส่วนตัวของกระดูกสันหลังส่วนอกชิ้นที่สี่ ที่จุดนี้ ส่วนโค้งเอออร์ติกจะเปลี่ยนไปเป็นเอออร์ตาส่วนลง
ส่วนโค้งเอออร์ติกมีแขนงจำนวนสามแขนง แขนงแรกเป็นแขนงที่ใหญ่ที่สุดของส่วนโค้งเอออร์ติก เรียกว่า แขนงส่วนโคนเบรเกียวเซฟาลิก (Brachiocephalic trunk) ตั้งอยู่ทางด้านขวาเยื้องมาทางด้านหน้าเล็กน้อย และแยกต่ออีกเป็นสองแขนงที่ด้านหลังกระดูกกลางหน้าอกส่วนบนของกระดูกอก ต่อมาคือ แขนงหลอดเลือดแดงร่วมคอซ้าย (Left common carotid artery) แยกออกจากส่วนโค้งเอออร์ติดทางด้านซ้ายของส่วนโคนเบรเกียวเซฟาลิก จากนั้นทอดตัวขึ้นไปทางด้านซ้ายของหลอดลม และผ่านกระดูกหน้าอกส่วนบน แขนงสุดท้าย คือ แขนงหลอดเลือดแดงใต้กระดูกไหปลาร้าซ้าย (Left subclavian artery) แยกออกมาจากส่วนโค้งเอออร์ติกทางด้านซ้ายของหลอดเลือดแดงร่วมคอซ้าย และทอดตัวขึ้นไปพร้อมกับหลอดเลือดแดงร่วมคอซ้าย ผ่านกระดูกหน้าอกส่วนบน และทอดตัวไปตามด้านซ้ายของหลอดลม และด้วยความแตกต่างทางด้านกายวิภาค ทำให้หลอดเลือดแดงกระดูกสันหลังซ้าย (Left vertebral artery) สามารถเกิดขึ้นจากส่วนโค้งเอออร์ติกแทนที่หลอดเลือดแดงใต้กระดูกไหปลาร้าซ้ายได้
ส่วนโค้งเอออร์ติดก่อตัวขึ้นเป็นเส้นโค้งสองเส้น เส้นแรกคือส่วนที่โค้งขึ้นไปด้านบน และอีกเส้นคือส่วนที่โค้งออกไปทางซ้าย ขอบด้านบนของส่วนโค้งมักจะมีความยาวประมาณ 2.5 ซม. ข้างใต้ขอบด้านบนไปยังกระดูกสันอก โดยเลือดจะไหลจากส่วนโค้งด้านบน ไปยังส่วนบนของร่างกายในส่วนที่อยู่เหนือหัวใจ ได้แก่ แขน คอ และ ศรีษะ
ส่วนที่ออกมาจากหัวใจอย่างเอออร์ตาบริเวณอก จะมีขนาดเส้นผ่านศูนย์กลางสูงสุดได้ 40 มิลลิเมตรในส่วนที่เป็นรากของหลอดเลือด เมื่อเวลาผ่านไป มันจะกลายมาเป็นเอออร์ตาส่วนขึ้น และเส้นผ่านศูนย์กลางของมันควรอยู่ที่น้อยกว่า 35–38 มิลลิเมตร จากนั้นจึงลดลงเหลือ 30 มิลลิเมตรที่บริเวณส่วนโค้งเอออร์ติก และลดลงจนมีขนาดเส้นผ่านศูนย์กลางไม่ควรเกิน 25 มิลลิเมตรที่เอออร์ตาส่วนลง
การพัฒนา
ส่วนโค้งเอออร์ติก เป็นส่วนที่เชื่อมระหว่างเอออร์ตาส่วนขึ้นและเอออร์ตาส่วนลง และส่วนกลางของมันถูกสร้างขึ้นจากซุ้มเอออร์ติกฝั่งซ้ายลำดับที่ 4 ในช่วงของการพัฒนาระยะแรก
หลอดเลือดดักตัสอาร์เตอริโอซัส (Ductus arteriosus) จะเชื่อมไปยังส่วนล่างของส่วนโค้งในช่วงที่ทารกอยู่ในครรภ์ โดยจะช่วยให้เลือดจากหัวใจห้องล่างขวาส่วนใหญ่ไหลอ้อมหลอดเลือดปอดในระหว่างการพัฒนา
ส่วนสุดท้ายของส่วนโค้งเอออร์ติกรู้จักในชื่อ คอคอดเอออร์ตา (isthmus of aorta) เหตุที่เรียกเช่นนี้มันเป็นส่วนที่ทำให้เอออร์ตาตีบแคบ (เหมือนคอคอด) ซึ่งเป็นผลมาจากการลดการไหลของเลือดเมื่อตอนที่เป็นทารกในครรภ์ โดยหัวใจห้องล่างซ้ายจะมีขนาดที่เพิ่มขึ้นแบบนั้นไปตลอดชีวิต และในที่สุดการตีบแคบนั้นก็จะขยายออกจนเป็นขนาดปกติ แต่ถ้าสิ่งนี้ไม่เกิดขึ้น มันสามารถส่งผลให้เกิดภาวะหลอดเลือดเอออร์ตาคอดได้ ส่วนหลอดเลือดดักตัสอาร์เตอริโอซัสที่เชื่อมต่ออยู่กับส่วนสุดท้ายของส้วนโค้งของทารกในครรภ์ มันจะกลายเป็นเอ็นอาร์เตอริโอซุมเมื่อหลอดเลือดดังกล่าวนั้นฝ่อไป
ความแตกต่าง
ความแตกต่างมีอยู่สามประการทั่วไปในการเกิดของแขนงของส่วนโค้งเอออร์ติก ประมาณ 75% ของมนุษย์ จะมีแขนงแบบ "ปกติ" ดังเช่นที่อธิบายไปในข้างต้น แต่ในบางบุคคลนั้น หลอดเลือดแดงร่วมคอซ้ายอาจแยกออกมาจากหลอดเลือดแดงเบรเกียวเซฟาลิก แทนที่จะเป็นส่วนโค้งเอออร์ติกได้ ส่วนในกรณีอื่น ๆ นั้น หลอดเลือดแดงเบรเกียวเซฟาลิกและหลอดเลือดแดงร่วมคอซ้าย อาจมีการแบ่งปันจุดเริ่มต้นร่วมกันก็ได้ ความแตกต่างนี้พบในประชากรประมาณ 20% ส่วนแบบที่สามคือ หลอดเลือดแดงเบรเกียวเซฟาลิก จะแยกออกเป็นสามหลอดเลือดแดง นั้นคือ หลอดเลือดแดงร่วมคอซ้าย หลอดเลือดแดงร่วมคอขวา และหลอดเลือดแดงใต้กระดูกไหปลาร้าขวา ลักษณะนี้จะพบในประชากรประมาณ 7%
ความสำคัญทางคลินิค
ปุ่มเอออร์ติก (aortic knob) เป็นส่วนที่ยื่นออกมาอย่างน่าสงสัยของส่วนโค้งเอออร์ติกบนการถ่ายภาพรังสีทรวงอกด้านหน้า
การตรึงเอออร์ตา (Aortopexy) เป็นขั้นตอนในการผ่าตัดที่ส่วนโค้งเอออร์ติก โดยการตรึงหลอดเลือดเข้ากับกระดูกสันอก เพื่อให้หลอดลมนั้นเปิดออกได้
ต้วนอี้
ต้วนอี้ (段譽 Duàn yù) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
ต้วนอี้เป็นองค์ชายต้าหลี่ บุตรของต้วน เจิ้งฉุน นิสัยใจดี มีเมตตา มองโลกในแง่ดี เมื่อทำสิ่งใดแล้ว จะเอาใจใส่จดจ่อ จนบิดาให้ฉายาว่าลูกงมงาย เนื่องจากไม่ชมชอบวิชาการต่อสู้จึงหนีออกจากบ้าน ทำให้ประสบเหตุการณ์อัศจรรย์มากมาย ทั้งกลืนคางคกชาดวัว เจ้าแห่งพิษ ทำให้พิษร้ายใด ๆ ไม่อาจทำร้ายได้ สำเร็จยอดวิชาดรรชนีกระบี่หกชีพจร ลมปราณภูติอุดร และท่าเท้าท่องคลื่น จนกลายเป็นยอดฝีมือ เมื่อพบกับหวังอี้เยี่ยนก็หลงรักทันที แม้ว่านางจะมีชายอื่นในดวงใจ ต่อมาสาบานเป็นพี่น้องกับเฉียวฟง และซีจุ๊ ภายหลังได้เป็นฮ่องเต้ต่อจากพระปิตุลา ต้วนอี้นับเป็นตัวละครที่มีลมปราณสูงสุดในนิยายกำลังภายในของกิมย้ง เนื่องจากดูดลมปราณของบุคคลต่าง ๆ มากมาย
ไบค์แมน ศักรินทร์ตูดหมึก
ไบค์แมน ศักรินทร์ตูดหมึก เป็นภาพยนตร์ไทยแนวตลกคอมเมดี้ อำนวยการผลิตโดย ฤกษ์ชัย พวงเพ็ชร์ ซึ่งเป็นที่รู้จักจากผลงานภาพยนตร์ สุดเขตสเลดเป็ด ในปี 2553 และ คุณนายโฮ ในปี 2555 และมี พฤกษ์ เอมะรุจิ เป็นผู้กำกับ ร่วมกับทีมงานอย่าง จันทิมา เลียวศิริกุล ปิยะพันธ์ ชูเพ็ชร และ ณัฐวุฒิ กิตติคุณ และเป็นภาพยนตร์เรื่องแรกที่เกิดจากการร่วมทุนสร้างของ เวิร์คพอยท์ เอ็นเทอร์เทนเมนท์ และ เอ็มพิคเจอร์ส ซึ่งเป็นบริษัทภายในเครือ เมเจอร์กรุ๊ป ผู้ให้บริการโรงภาพยนตร์รายใหญ่ของไทย ภาพยนตร์นี้ยังถือเป็นภาพยนตร์เรื่องแรกของ เจนนิเฟอร์ คิ้ม เช่นเดียวกับ ฝน ศนันฉัตร ที่ได้มารับบทนางเอกภาพยนตร์เป็นครั้งแรก
เนื้อเรื่องว่าด้วยเรื่องราวของเด็กหนุ่มที่มีพื้นเพจากครอบครัวธรรมดาในต่างจังหวัด ต้องเข้ามาทำงานในเมืองหลวงซึ่งเต็มไปด้วยการแข่งขัน เขาต้องแบกรับภาระแรงกดดันและความคาดหวังจากครอบครัวรวมถึงตัวของเขาเอง จนนำไปสู่การโกหกปิดบังเรื่องต่างๆ ภาพยนตร์สะท้อนปัญหาและความล้มเหลวของวัยหนุ่มสาวที่กระโจนเข้าสู่วัยทำงานและการไขว่คว้าตามล่าความฝัน บอกเล่าด้วยเรื่องราวตลกขบขันแนวคอมเมดี้ โดยภาพยนตร์มีความยาวทั้งสิ้น 106 นาที กำหนดออกฉายครั้งแรกเมื่อวันที่ 20 กันยายน พ.ศ. 2561
เนื้อเรื่องย่อ
ศักรินทร์ (พชร จิราธิวัฒน์)ทำงานเป็นวินมอเตอร์ไซค์รับจ้าง ที่ขึ้นชื่อในเรื่องความรวดเร็ว บังเอิญได้พบกับเพื่อนเก่าในวัยเรียนอย่าง จ๋าย (ศนันธฉัตร ธนพัฒน์พิศาล) สาวแบงก์ที่เพิ่งย้ายมาประจำสาขาใกล้เคียง ศักรินทร์รู้สึกอับอายที่เป็นแค่วินมอเตอร์ไซค์ แต่จ๋ายไม่มีท่าทีรังเกียจเขาเลยแม้แต่น้อย เธอกลับดีใจที่ได้มาเจอเขาอีกครั้งหนึ่ง ปมในใจของศักรินทร์คือความสำเร็จของพ่อที่ตัวเขาเองอยากยึดถือเป็นแบบอย่าง ผลักดันให้เขาอยากจะเป็นพนักงานธนาคารให้ได้ และจำเป็นต้องปิดบังคนรอบข้างด้วยการโกหกว่าตัวเองทำงานธนาคาร ในความเป็นจริงนั้นเขาต้องทุ่มเทและตรากตรำทำงานอย่างหนักเพื่อหาเลี้ยงครอบครัว
อีกด้านหนึ่ง สุรีย์ (เจนนิเฟอร์ คิ้ม)แม่ของเขาซึ่งทำงานรับจ้างซักรีดผ้า ได้มาช่วยงานขายขนตุ๊กตาที่กรุงเทพ ตามคำขอของลุงปรีชา (น้าค่อม ชวนชื่น)และบังเอิญได้เห็นศักรินทร์ เหตุการณ์ต่างๆ ทำให้ทั้งลุงปรีชาและสุรีย์ต่างสงสัยในตัวศักรินทร์เป็นอย่างมาก แม้ว่าเขาเอาตัวรอดไปได้ทุกครั้ง แต่ที่สุดแล้วความลับก็ถูกเปิดเผยโดย พี่เอ (ปราโมทย์ ปาทาน) แฟนของจ๋าย ศักรินทร์ตกอยู่ใต้สถานการณ์ที่บีบคั้นระหว่างสิ่งที่ไม่อาจปิดบังได้อีกต่อไป กับความจริงที่ต้องทำให้คนรอบข้างผิดหวัง ในช่วงเวลานั้นเขาพบว่ามีคนมากมายที่ยืนอยู่เคียงข้าง ทั้งเพื่อน ครอบครัว รวมถึงจ๋ายที่คอยช่วยเหลือ ทำให้เขาเลือกที่จะเผชิญหน้ากับปัญหาและความจริงที่รออยู่ข้างหน้า
การตอบรับ
นอกจากนี้ ภาพยนตร์ยังมีกำหนดที่จะนำเข้าฉายในประเทศต่างๆ ดังนี้
ซ่ง ชิ่งหลิง
ซ่ง ชิ่งหลิง(27 January 1893 – 29 May 1981) เป็นบุคคลสำคัญในวงการเมืองจีน เป็นภรรยาคนที่สามของซุน ยัตเซ็น หนึ่งในผู้นำของการปฏิวัติ ปี ค.ศ. 1911 ที่ได้ก่อตั้งสาธารณรัฐจีน เธอมักจะถูกเรียกกันว่า มาดามซุน ยัตเซ็น เธอเป็นสมาชิกของตระกูลซ่ง และร่วมกับพี่น้องของเธอ ได้มีบทบาทสำคัญในวงการเมืองจีน ก่อนปี ค.ศ. 1949
ภายหลังจากการก่อตั้งสาธารณรัฐประชาชนจีนในปี ค.ศ. 1949 เธอได้ดำรงตำแหน่งที่สำคัญหลายตำแหน่งในรัฐบาลใหม่ รวมถึงรองประธานาธิบดีจีน (ค.ศ. 1949–1954; ค.ศ. 1959–1975) และรองประธานของคณะกรรมการประจำของสภาประชาชนแห่งชาติจีน (ค.ศ.  1954–1959; ค.ศ. 1975–1981) ได้เดินทางไปต่างประเทศในช่วงต้นปี ค.ศ. 1950 ในฐานะตัวแทนของประเทศเธิที่มีหลายเหตุการณ์ระหว่างประเทศ ในช่วงการปฏิวัติทางวัฒนธรรม อย่างไรก็ตาม, เธอได้ถูกวิพากษ์วิจารณ์อย่างหนัก ภายหลังประธานาธิบดีหลิว เช่าฉีถูกกำจัด เธอและ ต่ง ปี้หวู ในฐานะรองประธานได้กลายเป็นประมุขแห่งรัฐจีนโดยพฤตินัยจนกระทั่งปี ค.ศ. 1972 เมือต่งได้รับการแต่งตั้งให้ดำรงตำแหน่งเป็นรักษาการตำแหน่งประธานาธิบดี ซ่งได้รอดชีวิตจากการปฏิวัติทางวัฒนธรรม แต่ก็ได้ปรากฏตัวได้น้อยในหลังปี ค.ศ. 1976 ในฐานะที่เป็นประธานคณะกรรมการประจำของสภาประชาชนแห่งชาติจีน ตั้งแต่ปี ค.ศ. 1972 ถึง 1978 ซ่งได้เป็นประมุขแห่งรัฐ ในช่วงวาระสุดท้ายจาการอาการป่วยของเธอในเดือนพฤษภาคม ค.ศ. 1981 เธอได้รับตำแหน่งพิเศษเป็น "ประธานาธิบดีกิตติมศักดิ์แห่งสาธารณรัฐประชาชนจีน"
โดโรธี มอร์ริสัน
โดโรธี มอร์ริสัน กรีน (Dorothy Morrison (actress)) เกิดเมื่อวันที่ 3 มกราคม 2462 ณ ลอสแอนเจลิส สหรัฐ เธอมีชื่อตอนเกิดว่า โดโรธี มอร์ริสัน กรีน เธอเป็นลูกครึ่งแอฟริกัน-อเมริกา และเป็นน้องสาวของ เออร์นี มอร์ริสัน นักเขียนชื่อดัง เธอเป็นนักแสดงเวทีและนักแสดงเรื่อง โอล แก๊ง ซึ่งเป็นภาพยนตร์เงียบ และเธอมีผลงานไม่กี่เรื่อง ก่อนจะลาวงการไปในปี 2478
โดโรธี มอร์ริสัน เสียชีวิตเมื่อวันที่ 18 ตุลาคม 2560 สิริอายุรวมได้ 98 ปี
อำเภออินาชิกิ
อำเภออินาชิกิ เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
เมื่อปี ค.ศ. 2003 อำเภอนี้มีประชากรประมาณ 77,059 คน และมีความหนาแน่นของประชากร 538 คน/กม.² มีเนื้อที่ทั้งหมด 143.32 กม.²
โมฮัมหมัด นาญิบุลลอฮ์
ประวัติ
โมฮัมหมัด นาญิบุลลอฮ์เกิดที่จังหวัดพัคเตียในราชอาณาจักรอัฟกานิสถาน เมื่อ ค.ศ. 1947 เขาเรียนด้านการแพทย์ที่มหาวิทยาลัยคาบูล แต่ต่อมาได้เข้าร่วมพรรคประชาธิปไตยประชาชนอัฟกานิสถาน เมื่อพรรคขึ้นสู่อำนาจในปี ค.ศ. 1978 นาญิบุลลอฮ์ถูกส่งไปเป็นทูตในอิหร่าน แต่เขากลับลี้ภัยอยู่ในยุโรปตะวันออก ก่อนจะกลับมาอัฟนิสถานช่วงสหภาพโซเวียตบุกอัฟกานิสถาน และได้รับแต่งตั้งให้เป็นผู้อำนวยการสำนักงานข่าวกรองแห่งรัฐ (KHAD) เขาได้ใช้ตำแหน่งดังกล่าวสร้างผลประโยชน์ให้ตนเอง จนกระทั่ง ค.ศ. 1986 นาญิบุลลอฮ์ซึ่งได้รับความช่วยเหลือจากสหภาพโซเวียต ได้รับเลือกให้เป็นเลขาธิการของพรรค และขับเคี่ยวกับคู่แข่งทางการเมืองอีกคนคือ บาบรัค คาร์มาล เมื่อคาร์มาลลี้ภัยในสหภาพโซเวียต นาญิบุลลอฮ์ก็เจรจาหยุดยิงกับฝ่ายมุญาฮิดีน และทำข้อตกลงกับสหภาพโซเวียต หลังโซเวียตถอนทหารออกไป โซเวียตยังคงสนับสนุนรัฐบาลของนาญิบุลลอฮ์ จนกระทั่งสหภาพโซเวียตล่มสลาย ในปี ค.ศ. 1991 รัสเซียก็ระงับความช่วยเหลือแก่ร้ฐบาลของนาญิบุลลอฮ์ ทำให้เกิดการสู้รบขึ้นทั่วประเทศ นาญิบุลลอฮ์ถูกบีบให้ลาออกในปีต่อมาและลี้ภัยอยู่ในศูนย์ของสหประชาชาติที่กรุงคาบูล เมื่อฝ่ายตอลิบานกำลังจะเข้ายึดเมืองหลวง อาหมัด ชาห์ มาซูดได้เสนอให้นาญิบุลลอฮ์หนีออกนอกประเทศ แต่เขาปฏิเสธ ทำให้ในปี ค.ศ. 1996 นาญิบุลลอฮ์ก็ถูกประหารชีวิตโดยการแขวนคอกลางกรุงคาบูล โดยกลุ่มตอลิบาน
จีเอฟเอ ทีวี
จีทีเอ ทีวี เป็นสถานีโทรทัศน์ของประเทศกานา ผลิตโดยสมาคมฟุตบอลกานา ออกอากาศครั้งแรกเมื่อปี ค.ศ. 2013 จีเอฟเอ ทีวี ออกอากาศรายการประเภทข่าวสารฟุตบอลในประทเศกานา ถ่ายทอดสดnational football team เป็นต้น
โรงงานไพ่ กรมสรรพสามิต
โรงงานไพ่ กรมสรรพสามิต (อังกฤษ: Playingcard Factory) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงคราม
ประวัติ
โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา
การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน
ในเดือนพฤษภาคม 2566 พันตำรวจโท นราวิทย์ เปาอินทร์ ดำรงตำแหน่งผู้อำนวยการ
การล้างมือ
การล้างมือ (Hand washing) คือ การทำความสะอาดมือเพื่อกำจัดดิน สิ่งสกปรก และจุลินทรีย์
การล้างมือด้วยสบู่เป็นประจำในบางช่วงที่ "สำคัญ" ระหว่างวันป้องกันการแพร่โรคได้จำนวนมาก ตัวอย่างเช่น อาการท้องร่วงและอหิวาตกโรค ซึ่งแพร่เชื้อผ่านทางอุจจาระ–ปาก ผู้คนยังสามารถติดเชื้อโรคทางเดินหายใจ เช่น ไข้หวัดใหญ่ ถ้าไม่ได้ล้างมือก่อนสัมผัสตา จมูก หรือปาก (ในกรณีนี้คือเยื่อบุเมือก) ห้าช่วงสำคัญระหว่างวันที่ควรล้างมือด้วยสบู่ ได้แก่ ก่อนและหลังถ่ายอุจจาระ หลังทำความสะอาดก้นเด็กหรือเปลี่ยนผ้าอ้อม ก่อนป้อนอาหารเด็ก ก่อนรับประทานอาหาร และก่อนและหลังเตรียมอาหารหรือจัดการกับเนื้อ ปลา หรือสัตว์ปีกดิบ ถ้าใช้น้ำและสบู่ไม่ได้ สามารถใช้ขี้เถ้าในการล้างมือแทนได้
อนามัยมือทางการแพทย์หมายถึงการปฏิบัติทางสุขศาสตร์ที่เกี่ยวข้องกับขั้นตอนทางการแพทย์ การล้างมือก่อนการให้ยาหรือการดูแลทางการแพทย์สามารถป้องกันหรือลดอัตราการแพร่เชื้อโรคได้ จุดประสงค์ทางการแพทย์หลักของการล้างมือ คือ การทำความสะอาดมือจากจุลชีพก่อโรค (แบคทีเรีย ไวรัส หรือจุลินทรีย์อื่น ๆ ที่สามารถก่อโรคได้) และสารเคมีที่สามารถก่ออันตรายหรือโรค การล้างมือเป็นสิ่งสำคัญโดยเฉพาะยิ่งสำหรับผู้คนที่ต้องจัดการกับอาหารหรือทำงานเกี่ยวข้องกับการแพทย์ รวมถึงสาธารณชนทั่วไปด้วย
ดูเพิ่ม
• แบคทีเรียดื้อยา
• ความปลอดภัยด้านอาหาร
• วันล้างมือโลก
• การติดเชื้อในโรงพยาบาล
• สาธารณสุข
• ความปลอดภัยของผู้ป่วย
• แอลกอฮอล์สำหรับถู (Rubbing alcohol)
เรเน เซลเวเกอร์
เรเน่ เซลเวเกอร์ (Renée Zellweger) มีชื่อจริงว่า เรเน่ แคธลีน เซลเวเกอร์ (Renée Kathleen Zellweger) เกิดเมื่อวันที่ 25 เมษายน พ.ศ. 2512 เป็นนักแสดงชาวอเมริกันเชื้อสายนอร์เวย์และสวิตเซอร์แลนด์
การล้างมือ
ดูเพิ่ม
• ดิดิเย ปิเต – ผู้เชี่ยวชาญด้านโรคติดเชื้อ
เรเน เซลเวเกอร์
ในภาพยนตร์ของ คาเมรอน โครว์ เรื่อง Jerry Maguire เธอแสดงร่วมกับ ทอม ครูซ เซลเวเกอร์ได้รับคำชมในภาพยนตร์เรื่องนี้ และทำให้เธอคว้ารางวัลนักแสดงดาวรุ่งยอดเยี่ยมแห่งปี 2539 จาก The National Board of Review พร้อมกับได้รับรางวัล Blockbuster Award สาขาดาราสมทบหญิงยอดเยี่ยมจากภาพยนตร์ตลก และได้รับการเสนอชื่อเข้าชิงรางวัลจากสมาคมนักแสดง
เซลเวเกอร์ ยังแสดงนำในภาพยนตร์ที่ได้รับคำชมของยูนิเวอร์ แซลเรื่อง One True Thing ที่เธอร่วมแสดงกับ วิลเลี่ยม ฮาร์ต กับเมอริล สตรีพ ต่อมา เดอะ แบชเชอเรอร์ ผู้ชายหัวใจเวอร์จิ้นภาพยนตร์ตลกโรแมนติกที่เธอนำแสดงร่วมกับ คริส โอ'ดอนเนลล์ และภาพยนตร์ตลกเสียดสีของผู้กำกับนีล ลาบุตเรื่อง Nurse Betty ที่เธอร่วมแสดงกับคริส ร็อค และ มอร์แกน ฟรีแมน และเซลเวเกอร์ได้รับรางวัลลูกโลกทองคำสาขาดารานำหญิงยอดเยี่ยมจากภาพยนตร์ ตลก หรือภาพยนตร์เพลงประจำปี 2543
ผลงานภาพยนตร์เรื่องอื่นๆ ของเธอ ได้แก่ Me, Myself and Irene ซึ่งกำกับโดยพี่น้อง ฟาร์เรลลี และเซลเวเกอร์ ร่วมแสดงกับ จิม แคร์รี และเธอได้รับบท บริดเจ็ท โจนส์ ของ เซลวีเกอร์ ได้เริ่มต้นขึ้นด้วยภาพยนตร์รายได้ดีประจำปี 2544 เรื่อง Bridget Jones's Diary ที่ส่งผลทำให้เธอได้รับการเสนอชื่อเข้าชิงรางวัลออสการ์ดารานำหญิงยอดเยี่ยม, รางวัลบาฟต้า, รางวัลลูกโลกทองคำ และรางวัลจากสมาคมนักแสดง นอกจากนั้นในปี พ.ศ. 2545 เซลวีเกอร์ ยังประกบ โรบิน ไรต์เพนน์ และมิเชลล์ ไฟเฟอร์ ในภาพยนตร์เรื่อง White Oleander
ในภาพยนตร์เรื่อง Chicago ทำให้เธอได้รับคำชมไปทั่ว และยังได้รับการเสนอชื่อเข้าชิงรางวัลออสการ์ในสาขาดารานำหญิงด้วย นอกจากนี้เธอยังคว้ารางวัลจากสมาคมนักแสดงสาขาดารานำหญิงยอดเยี่ยม ประจำปี 46 รวมไปถึงรางวัลลูกโลกทองคำสาขาดารานำหญิงจากภาพยนตร์เพลงหรือภาพยนตร์ตลก เซลเวเกอร์ ยังได้รับการเสนอชื่อเข้าชิงรางวัลบาฟต้าสาขาดารานำหญิงด้วย
เซลเวเกอร์ เธอสามารถคว้ารางวัลออสการ์ ในปีที่แล้วมาครองได้ในสาขาดาราสมทบหญิงยอดเยี่ยมจากการรับบทเป็นรูบี้ ในภาพยนตร์เอพิค สงครามกลางเมืองของแอนโธนี มิงเกลล่า เรื่อง Cold Mountain ในปี 2546 บทบาทการแสดงอันโดดเด่นของเซลเวเกอร์ในบท ร็อกซี่ ฮาร์ต
เซลเวเกอร์ ให้เสียงพากย์ในภาพยนตร์การ์ตูนของค่ายดรีมเวิร์กเรื่อง Shark Tale โดยเธอได้ร่วมงานกับทีมดาราชื่อดังอย่าง แจ็ค แบล็ค, เจมส์ แกนโดฟินี่, แองเจลิน่า โจลี, มาร์ติน สกอร์เซซี่ และวิลล์ สมิธ กับผลงานภาพยนตร์เรื่องใหม่ของเธอยังรวมถึงเรื่อง Cinderella Man ภายใต้การกำกับของผู้กำกับภาพยนตร์รางวัลออสการ์ รอน ฮาวเวิร์ด เรื่องนี้เธอได้แสดงร่วมกับ รัสเซลล์ โครว์
ด็อกคิวเสต
ด็อกคิวเสต (docusate, docusate salt, dioctyl sulfosuccinat ) เป็นยาระบายที่ทำให้อุจจาระนิ่ม ใช้รักษาอาการท้องผูก จัดเป็นยาที่ดีสำหรับเด็กผู้มีอุจจาระแข็ง ถ้าท้องผูกเพราะผลข้างเคียงของยาโอปิแอต อาจใช้ยานี้อย่างเดียวหรือบวกกับยาระบายแบบกระตุ้น (stimulant laxative) ยามีในรูปแบบแคปซูลเพื่อทาน และยาเหน็บทางทวารหนัก ปกติจะเริ่มทำงานภายใน 1-3 วัน
ผลข้างเคียงเกิดไม่บ่อย น้อยครั้งมากจะทำให้เป็นตะคริวท้องหรือท้องร่วง เมื่อใช้ระยะยาว ประสิทธิผลจะลดลง และอาจทำให้ลำไส้ทำงานไม่ดี เป็นยาที่ใช้ได้เมื่อกำลังตั้งครรภ์หรือให้นมแก่บุตร ยาทำงานโดยอำนวยให้อุจจาระดูดซึมน้ำ รูปแบบที่มีมักจะเป็นเกลือโซเดียม เกลือแคลเซียม หรือเกลือโพแทสเซียม
ยาอยู่ในรายการยาจำเป็นขององค์การอนามัยโลก คือเป็นยาที่มีประสิทธิผลและปลอดภัยที่สุด ซึ่งจำเป็นในระบบสาธารณสุข เป็นยาสามัญ ราคาจึงไม่สูง ในสหรัฐ ยาที่ทานได้ 100 ครั้งจะมีราคา 14 ดอลลาร์สหรัฐ (ประมาณ 514 บาทปี 2015) ในรูปแบบเกลือโซเดียมคือ dioctyl sodium sulfosuccinate มันใช้เป็นสารเติมแต่งอาหาร ตัวกระทำอิมัลชัน (emulsifier) ตัวกระจาย (dispersant) สารลดแรงตึงผิว (wetting agent) ในบรรดาการประยุกต์ใช้ที่มีต่าง ๆ
ท้องผูก
ยาใช้รักษาอาการท้องผูกและภาวะที่ทำให้ทวารหนักหรือไส้ตรงเจ็บ เช่น ริดสีดวงทวาร และแผลทวารหนัก เพื่อให้ไม่ต้องเบ่งเมื่อถ่าย ยาจะให้ผล 1-3 วันหลังทานครั้งแรก เมื่อใช้ทางทวารหนัก ไม่ว่าจะโดยสวนทวารหรือเหน็บ ยาจะทำให้ถ่ายภายใน 5-20 นาที
แม้ยาจะใช้ได้สำหรับคนไข้ที่กำลังรับยาโอปิออยด์ แต่ถ้าใช้เป็นระยะยาวก็อาจระคายทางเดินอาหาร ข้อมูลสนับสนุนประสิทธิผลของยาเพื่อรักษาท้องผูกเรื้อรังก็มีน้อยมาก
ประสิทธิผลเพื่อรักษาอาการท้องผูกสำหรับคนไข้ผู้เป็นโรคที่ทำให้ถึงตายระยะสุดท้ายไม่ชัดเจน เพราะยังไม่ได้ศึกษาอย่างเพียงพอ ประสิทธิผลโดยเปรียบเทียบยาชนิดต่าง ๆ ในกลุ่มนี้ก็ยังไม่ชัดเจนจนถึงปี 2015
อื่น ๆ
ยาในรูปแบบ docusate sodium (เกลือโซเดียม) เมื่อใช้ร่วมกับการฉีดล้างหูอาจช่วยกำจัดขี้หู
รูปแบบ
ยาในรูปแบบเกลือโซเดียมอาจใช้ทานหรือให้ทางทวารหนัก และก็ใช้เป็นตัวกระทำอิมัลชัน (emulsifier) และตัวกระจาย (dispersant) ในยาทาด้วย เมื่อใช้ทาน แนะนำให้ดื่มน้ำมาก ๆ
ข้อห้ามใช้
ยาห้ามใช้ในคนไข้ไส้ติ่งอักเสบ โรคเฉียบพลันในช่องท้อง (acute abdomen) หรือลำไส้อืด (ileus) มันไม่เหมาะใช้รักษาท้องผูกเรื้อรัง เพราะฤทธิ์ของมันเพียงแค่บรรเทาอาการ ไม่ได้รักษาเหตุที่ทำให้เกิดอาการ
ผลข้างเคียง
ผลข้างเคียงอ่อน ๆ ที่เป็นไปได้รวมทั้งปวดท้อง ท้องร่วง และตะคริวท้อง แต่ก็มีโอกาสแพ้ยาอย่างหนักได้เหมือนกัน ผลข้างเคียงหนักที่สุดของยาแม้น้อยมาก ก็คือเลือดออกที่ไส้ตรง
ปฏิสัมพันธ์
ยาไม่ควรใช้ร่วมกับน้ำมันแร่ (mineral oil) เพราะฤทธิ์อิมัลชันของมันจะทำให้ร่างกายดูดซึมน้ำมันแร่ แทนที่น้ำมันจะหล่อลื่นลำไส้ แล้วอาจเกิดอาการแกลนูโลมาเหตุสิ่งแปลกปลอม (foreign body granuloma) ยายังอาจทำให้ร่างกายดูดซึมยาอย่างอื่นกลับเข้าไปใหม่ ยาอื่นเช่น dantron (1,8-dihydroxyanthraquinone)
การใช้อย่างอื่น ๆ
dioctyl sodium sulfosuccinate ใช้เป็นสารลดแรงตึงผิวในการต่าง ๆ มากมาย เช่นที่ขายในชื่อการค้า Aerosol-OT มีลักษณะพิเศษคือเป็นตัวกระทำไมโครอิมัลชัน (microemulsion) โดยไม่ต้องใช้ร่วมกับสารลดแรงตึงผิวอื่น ๆ และมีคุณสมบัติพิเศษอื่น ๆ เมื่อเป็นของเหลวรวมทั้ง multiple liquid crystalline phases
เคมี
สภาพละลายได้ของ dioctyl sodium sulfosuccinate ในน้ำอยู่ที่ 1:70 (14 กรัม/ลิตร) ที่อุณหภูมิ 25 องศาเซลเซียส และเพิ่มเป็น 1:20 ที่ 70 องศา สภาพละลายจะดีกว่าในตัวทำละลายที่แบ่งขั้ว (polar) น้อยกว่า คือ 1:30 ในเอทานอล, 1:1 ในคลอโรฟอร์มและ diethylether, และเท่ากับไม่จำกัดในอีเทอร์ปิโตรเลียม (petroleum ether) ที่ 25 องศา แต่มันก็ละลายได้ดีมากใน glycerol แม้นี่จะเป็นตัวทำละลายที่ค่อนข้างแบ่งขั้ว
หมู่เอสเทอร์ของสารจะแยกได้ง่ายในสภาพด่าง แต่จะเสถียรในสภาพกรด รูปแบบเกลือของยารวมทั้ง docusate calcium, docusate sodium, และ docusate potassium
กลไกการทำงาน
ยาไม่ดำรงอยู่ในทางเดินอาหาร แต่จะดูดซึมเข้าไปในเลือดแล้วขับออกทางถุงน้ำดี หลังจากผ่านเมแทบอลิซึมอย่างหนัก
ผลของยาอาจไม่ใช่มาจากฤทธิ์ลดแรงตึงผิวเพียงอย่างเดียว งานศึกษาการกำซาบ (perfusion) แสดงว่า ยาระงับการดูดซึมน้ำและกระตุ้นให้หลั่งสารคัดหลั่งภายในลำไส้เล็กส่วนกลาง
ความเป็นพิษ
ความเป็นพิษต่อสปีชีส์ต่าง ๆ ต่างกันมาก แต่ dioctyl sulfosuccinate สลายทางชีวภาพอย่างรวดเร็วภายในดินและน้ำ ปกติในอัตราเกินร้อยละ 90 ภายใน 12-17 วัน ในบรรยากาศ พยากรณ์ว่า ปฏิกิริยาโฟโตเคมีจะกำจัดมันโดยมีครึ่งชีวิตประมาณ 18 ชม.
ในมนุษย์
dioctyl sodium sulfosuccinate เป็นตัวระคายเคืองอย่างแรงสำหรับตาและปอด ตลอดจนผิวหนังด้วย เมื่อกลืนเข้าไปก็อาจก่อผลข้างเคียงตามที่กล่าวแล้ว เช่น ท้องร่วง สำไส้พอง (bloating) และตะคริวท้อง แต่ก็ไม่ปรากฏว่าเป็นสารก่อมะเร็ง สารก่อกลายพันธุ์ (mutagen) หรือสารก่อความผิดปกติทางพัฒนาการ (teratogen)
ในสิ่งมีชีวิตในทะเลต่าง ๆ
dioctyl sodium sulfosuccinate ได้ระบุว่ามีพิษอย่างอ่อน ๆ ต่อสัตว์พวกกุ้งกั้งปู เช่น ปู Clibanarius erythropus (hermit crab) และกุ้ง Crangon crangon แอลดี 50 สำหรับสปีชีส์เหล่านี้อยู่ที่ประมาณ 100 ม.ก./ลิตร สำหรับยาที่มีด็อกคิวเสตหลังจากได้รับ 48 ชม. แม้งานศึกษาที่ว่านี้จะไม่ได้กล่าวถึงความเข้มข้นของยา
ส่วนความเป็นพิษต่อมอลลัสกาต่าง ๆ กันมาก โดยแอลดี 50 หลังจากได้รับ 48 ชม. เริ่มตั้งแต่ 5 ม.ก./ลิตร สำหรับหอยหมวกเจ๊ก Patella vulgata (common limpet) จนถึง 100 ม.ก./ลิตร สำหรับหอย Littorina littorea (common periwinkle) ส่วนสปีชีส์ต่าง ๆ ของแพลงก์ตอนพืชมีแอลดี 50 ที่ประมาณ 8 ม.ก./ลิตร แต่ขนาดต่าง ๆ เหล่านี้ก็มุ่งเฉพาะยารูปแบบหนึ่ง (ดังกล่าวในแหล่งอ้างอิง) ไม่ใช่สารบริสุทธิ์
งานศึกษาปี 2010 พบว่า dioctyl sodium sulfosuccinate มีพิษต่อแบคทีเรีย (Vibrio fischeri, Anabaena sp.) และสาหร่าย (Pseudokirchneriella subcapitata) สูงกว่าสารลดแรงตึงผิวที่ประกอบด้วยฟลอรีน (flourine) หลายอย่าง รวมทั้ง perfluorooctanesulfonic acid (PFOS), perfluorooctanoic acid (PFOA), และ perfluorobutane sulfonate (PFBS) ถ้าวัดการระงับการเรืองแสง (bioluminescence) ของแบคทีเรียและการเติบโตของสาหร่าย ED50 ก็จะอยู่ระหว่าง 43-75 ม.ก./ลิตร ถ้ารวมสารประกอบที่มีฟรอรีนกับ dioctyl sodium sulfosuccinate ก็จะเกิดฤทธิ์เสริม (synergistic effect) ในระดับกลาง ๆ จนถึงมากในสถานการณ์โดยมาก คือการใช้สารร่วมกันเช่นนี้จะมีพิษมากกว่าใช้สารเดี่ยว ๆ อย่างสำคัญ
สปีชีส์น้ำจืด
สารนี้มีพิษสูงต่อปลาเรนโบว์เทราต์ คือมี LC50 ที่ 0.56 ม.ก./ลิตร 48 ชม. หลังได้รับสารบริสุทธิ์ และมีฤทธิ์น้อยจนถึงกลาง ๆ สำหรับลูกปลาเรนโบว์เทราต์ตัวเล็ก และมีพิษเล็กน้อยต่อปลาซิวข้างขวานใหญ่ คือมี LC50 ที่ 27 ม.ก./ลิตร สำหรับสารเข้มข้น 60% หลังได้รับ 48 ชม.
ผ่าเหวนรก
ผ่าเหวนรก เป็นซีรีส์มังงะญี่ปุ่น เขียนเรื่องและวาดภาพโดยอากิฮิโตะ สึกูชิ เผยแพร่ออนไลน์ใน Web Comic Gamma ของสำนักพิมพทาเกโชโบะตั้งแต่ปี พ.ศ. 2555 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เรื่องราวเกี่ยวเด็กหญิงกำพร้าชื่อริโค่ ผู้ได้พบและเป็นเพื่อนกับหุ่นยนต์ที่มีรูปร่างมนุษย์ชื่อเร็ก ทั้งคู่ร่วมกันลงไปใน "อะบิส" ลึกลงไปใต้ผิวโลกเพื่อตามแม่
ซีรีส์อนิเมะโทรทัศน์ดัดแปลงโดยสตูดิโอ Kinema Citrus ออกอากาศตั้งแต่เดือนกรกฎาคมถึงกันยายน พ.ศ. 2560 ภาพยนตร์ภาคต่อเข้าฉายในประเทศญี่ปุ่นในเดือนมกราคม พ.ศ. 2563 ฤดูกาลที่ 2 ออกอากาศตั้งแต่เดือนกรฎาคมถึงกันยายน พ.ศ. 2565
เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค
เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค (Elisabeth von Sachsen-Weimar-Eisenach) เป็นพระธิดาพระองค์สุดท้องในคาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค กับเจ้าหญิงโซฟีแห่งเนเธอร์แลนด์ เป็นพระราชนัดดาใน พระเจ้าวิลเลิมที่ 2 แห่งเนเธอร์แลนด์ เมื่อครั้นทรงพระเยาว์นั้น พระองค์เคยไปประทับร่วมกับพระอัยกาฝ่ายพระมารดา พระอัยกาของพระองค์ตรัสชมว่า
เมื่อเจริญพระชันษาย่างเข้าวัยสาว พระองค์ทรงเสกสมรสกับ ดยุกจอห์นแห่งเมคเลินบวร์ค เมื่อวันที่ 6 พฤศจิกายน ค.ศ. 1886 ณ ไวมาร์ ดินแดนของพระบิดาพระองคฺ์ รับพระราชทานพระยศ ดัชเชสจอห์นแห่งเมคเลินบวร์ค พระชายา ไม่มีพระบุตรร่วมกัน จนกระทั่งพระองค์สิ้นพระชนม์ลงเมื่อวันที่ 10 กรกฎาคม ค.ส. 1908 สิริพระชันษา 54 ปี
อามิ
อามิ เป็นเมืองที่ตั้งอยู่ในอำเภออินาชิกิ จังหวัดอิบารากิ ประเทศญี่ปุ่น
ณ วันที่ 1 มีนาคม ค.ศ. 2023 เมืองนี้มีประชากรประมาณ 49,743 คน มีความหนาแน่นของประชากร 697 คนต่อตารางกิโลเมตร และมีเนื้อที่ทั้งหมด 71.40 คนต่อตารางกิโลเมตร
ดรรชนีกระบี่หกชีพจร
ดรรชนีกระบี่หกชีพจร หรือเพลงกระบี่หกสาย เป็นยอดวิชาดรรชนีของสกุลต้วน นับเป็นยอดวิชาอันดับหนึ่งแห่งแผ่นดิน อานุภาพร้ายกาจรุนแรง ดรรชนีหกชีพจรเป็นวิชาที่เป็นต้นกำเนิดของดรรชนีเอกสุริยัน แต่ฝึกได้ยากจึงดัดแปลงมาเป็นดรรชนีเอกสุริยัน ต่อมามีความจำเป็นต้องสู้กับหลวงจีนธิเบตจึงต้องแบ่งกันฝึกคนละท่าโดย ยิงพลังจากนิ้วทั้งหกออกไปเป็นปราณกระบี่ได้หกสายมีชื่อเรียกต่างกัน ผู้ฝึกวิชานี้ต้องมีพลังลมปราณสูงส่ง จึงยากต่อการฝึกพร้อมกันทั้งหกกระบี่ ทำให้น้อยคนนักที่จะสำเร็จวิชานี้ แม้แต่หลวงจีนแห่งวัดมังกรฟ้าที่มีพลังวัตรสูงยังต้องแบ่งกันฝึกคนละกระบี่  เมื่อประสานพร้อมกันจึงจะทรงอานุภาพ ต้วนอี้เป็นคนสุดท้ายที่สำเร็จวิชานี้ เพราะคัมภีร์ถูกผู้อาวุโสโกวย้งแห่งวัดมังกรฟ้าเผาทำลายเพื่อไม่ให้จิวม่อจื้อแย่งชิงไป ดังนั้นกระบี่หกชีพจรจึงสาบสูญไปในยุคของแปดเทพอสูรมังกรฟ้า เหลือเพียงดรรชนีเอกสุริยันที่สืบทอดมาจนถึงยุคมังกรหยก หรือยุคของราชันย์ทักษิณ ต้วนตี่เฮง นั่นเอง
เพลงยุทธประกอบไปด้วย (ฉบับการ์ตูน)
1.กระบี่เส้าซาง-นิ้วโป้ง
2.กระบี่เส้าเจ๋อ-นิ้วก้อยซ้าย
3.กระบี่จงเหิง-นิ้วกลาง
4.กระบี่กวนเหิง-นิ้วนาง
5.กระบี่ซางหยาง-นิ้วชี้
6.กระบี่เส้าเหิง-นิ้วก้อยขวา
ลูเซียโน บิเอตโต
ชัวิตช่วงแรก
บิเอตโตเกิดในเมืองบัลเนอาเรีย ในรัฐกอร์โดบา เขาเข้าร่วมทีมในท้องถิ่นของเขากับ อืนเดเปเดียน เต บัลเนเอเรีย เมื่ออายุได้เจ็ดขวบ
ราซินกลุบ
ในปี ค.ศ. 2011 บิเอตโตได้เซ็นสัญญาอาชีพฉบับแรกของเขากับ ราซินกลุบ และถูกเรียกตัวไปยังทีมหลักโดย ดิเอโก ซิเมโอเน ในวันที่ 25 ตุลาคม และเขาได้ลงเล่นเป็นครั้งแรกในวันถัดมา จากการเปลี่ยนตัวผู้เล่นลงมาแทนในเกมที่ทีมของพวกเขาเสมอกับ ลานุส 1–1
บิเอตโต ทำประตูแรกในอาชีพการค้าแข้งได้ในวันที่ 3 กันยายน ค.ศ. 2012 โดยทำแฮตทริกได้อีกด้วย และทำให้ทีมเอาชนะ ซานมาร์ตินเดซานฆวน ด้วยคะแนน 3–1 เขาได้กลายเป็นตัวสำคัญของทีมภายใต้การคุมทีมของ ลุยซ์ เซาบัวดี เขาทำได้ถึง 13 ประตูในฤดูกาลนี้และพาทีมจบลำดับที่ 5 บนตารางคะแนน
หลังจากเขาทำผลงานได้อย่างดีเยี่ยม บิเอตโต ได้เป็นที่สนใจจากหลายสโมสรในยุโรป เช่น ลิเวอร์พูล ในพรีเมียร์ลีก หรือยูเวนตุส ในเซเรียอา แต่ในวันที่ 26 มีนาคม ค.ศ. 2013 บิเอตโต ได้เลือกที่จะขยายสัญญาของเขากับราซินออกไปอีก 4 ปี
ในฤดูกาลถัดมา บิเอตโตไดรับโอกาสการลงเล่นเป็นตัวหลักตลอดทั้งฤดูกาล เขาได้ลงเล่น 35 นัดจาก 38 นัดตลอดการแข่งขัน แต่ฤดูกาลนี้เขากลับทำได้เพียง 5 ประตูและพาทีมจบลำดับที่เลวร้ายที่สุดในประวัติศาสตร์สโมสร
บียาร์เรอัล
บิเอตโต ลงเล่นในลาลิกา ลีกสูงสุดของสเปนเป็นนัดแรกในเกมที่ออกไปเยือน เลบันเต อูเด จากการเปลี่ยนตัวลงเล่นแทนที่ของ โยบานิ โดส ซานโตส ในช่วง 10 นาทีสุดท้าย โดยเกมนี้บียาร์เรอัลเอาชนะไป 2–0 ,ในวันที่ 21 กันยายน ค.ศ. 2014 บิเอตโต ทำประตูแรกในลาลิกาได้สำเร็จในเกมที่พวกเขาเปิดบ้านเอาชนะราโยบาเยกาโน 4–2
ในวันท่ 21 ธันวาคม บิเอตโตทำ 2 ประตูได้ในเกมเหย้ากับ เดปอร์ติโบเดลาโกรุญญา ช่วยให้ทีมเอาชนะไปได้ 4–2 โดยเมื่อรวมทั้งเดือน แล้วนั้น บิเอตโต ทำประตูไปทั้งสิ้น 3 ประตูช่วยให้ทีมขึ้นสู่ลำดับที่ 6 บนตารางคะแนนลาลิกาและตัวเขาได้รับเลือกให้เป็นผู้ได้รับรางวัล ผู้เล่นยอดเยี่ยมประจำเดือนลาลิกา ประจำเดือนธันวาคม ค.ศ. 2014
อัตเลติโก มาดริด
เมื่อวันที่ 22 มิถุนายน ค.ศ. 2015 บียาร์เรอัลได้ยืนยันว่า บิเอตโต ได้ย้ายเข้าร่วมทีม อัตเลติโกมาดริด และได้มีการลงนามสัญญาอย่างเป็นทางการในวันที่ 6 กรกฎาคม เป็นเวลา 6 ปี โดยมีค่าตัว 20 ล้านยูโร บิเอตโต ลงเล่นเป็นนัดแรกในลีกให้กับทีมในนัดที่สามของลาลีกา ในวันที่ 12 กันยายน กับบาร์เซโลน่า ที่บิเซนเต กัลเดรอน จากการเปลี่ยนตัวผู้เล่นลงมาแทนที่ของกาบี เฟอร์นันเดซ ในนาทีที่ 81, ในวันที่ 4 ตุลาคม ค.ศ. 2015 บิเอตโตทำประตูแรกให้กับทีมได้จากลูกแอสซิตส์ของแจ็คสัน มาร์ติเนซ ซึ่งเป็นประตูตีเสมอ เรอัลมาดริด 1–1 ในการแข่งขันลีกก่อนที่จะจบลงด้วยคะแนนนี้ ซึ่งประตูนี้เป็นประตูแรกและประตูเดียวให้กับอัตฯ มาดริด ของบิเอตโต
เซบียา (ยืมตัว)
ในวันที่ 30 กรกฎาคม ค.ศ. 2016 เซบียาได้บรรลุข้อตกลงในการยืมตัวบิเอตโต จากอัตเลติโกมาดริดสู่ทีมพ่วงเงื่อนไขการที่เซบีย่าสามารถซื้อขาดได้หลังจากครบสัญญายืมตัว 1 ปี, บิเอตโต ได้ลงประเดิมสนามกับเซบียาในเกมกับบาร์เซโลนา ในรายการซูเปร์โกปาเดเอสปัญญา นัดแรก ในวันที่ 14 สิงหาคม ที่รามอน ซันเชซ ปิซฆวน ซึ่งทีมของพวกเขาแพ้ไป 2–0 , ในวันที่ 20 สิงหาคม เขาลงเล่นนัดแรกในลีกให้กับทีมและทำ 2 ประตูช่วยให้ทีมเก็บชัยชนะเหนืออัสปัญญ็อล 6–4
บาเลนเซีย (ยืมตัว)
ในวันที่ 4 มกราคม ค.ศ. 2018 บิเอตโต ได้บรรลุข้อตกลงในการยืมตัวสู่ บาเลนเซีย จนจบฤดูกาลพร้อมเงื่อนไขการซื้อขาดได้ทันที, ในวันที่ 6 มกราคม ค.ศ. 2018 บิเอตโต ได้ลงเล่นเป็นนัดแรกในเกมกับฌิโรนา ที่เม็สตายา จากการเปลี่ยนตัวลงมาแทน ซานติ มีนา ,ในวันที่ 9 มกราคม บิเอตโตทำประรูแรกให้กับทีมได้เป็นครั้งแรกและทำได้ถึง 3 ประตู ในเกมโกปาเดลเรย์ กับ อูเด ลัสปัลมัส ซึ่งทำให้บาเลนเซียเอาชนะไปได้ 4–0, ในวันที่ 11 กุมภาพันธ์ เขาทำประตูแรกให้กับทีมในลาลีกาได้ ในเกมกับเลบันเต เป็นประตูขึ้นนำ 2–1 ก่อนที่ผลจะจบลงด้วยชัยชนะของบาเลนเซียที่ 3–1
ฟูลัม (ยืมตัว)
ในวันที่ 9 สิงหาคม ค.ศ. 2018 ฟูลัม สโมสรในลีกสูงสุดของอังกฤษ ได้บรรลุข้อตกลงในการยืมตัว บิเอตโต จากอัตเลติโกมาดริดจนจบฤดูกาล ในวันที่ 11 สิงหาคม ค.ศ. 2018 เขาได้ลงเล่นในพรีเมียร์ลีก นัดแรกในนัดเปิดฤดูกาลกับ คริสตัล พาเลซ ที่เครเวนคอตทิจ และเขาทำประตูแรกได้ในวันที่ 30 มกราคม ค.ศ. 2019 ในเกมกับ ไบรตัน เป็นประตูขึ้นนำ 4–2 และผลก็จบลงด้วยคะแนนนี้
สปอร์ติงลิสบอน
ในวันที่ 14 พฤษภาคม ค.ศ. 2019 สปอร์ติงลิสบอน ได้บรรลุข้อตกลงในการซื้อขาดตัวเขาจาก อัตเลติโกมาดริด ในราคา 7.5 ยูโรโดยประมาณ ซึ่งจะเข้าร่วมทีมตั้งแต่วันที่ 1 กรกฎาคม ค.ศ. 2019 เป็นต้นไป, โดยเขาได้เล่นกับทีมนัดแรกในเกมกระชับมิตรในวันที่ 10 กรกฎาคม กับ รัปเปอร์สวิล-โยนา ซึ่งทีมของเขาแพ้ไป 2–1 , ในวันที่ 11 สิงหาคม ค.ศ. 2019 บิเอตโต ได้ลงเล่นในลีกเป็นนัดแรกในนัดแรกของฤดูกาลกับ เซเอเซ มาริตีโม ซึ่งจบลงด้วยผลเสมอ 1–1 ในวันที่ 23 กันยายน บิเอตโต ทำประตูแรกให้กับทีมได้ในเกมที่แพ้ให้กับ ฟามาลิเกา 2–1 ที่อิสตาจีอู โชเซ อัลวาลาเด